Turta de sücca dûse

A turta de sücca dûse a l'è 'na turta tipica da Prìa e da vaâ du Maémua prepaâ inte feste de l'autünnu (da Tütti i Sànti fin a cuelle de Denâ), a se tröva ascì a Löa, dunde a l'è tipica du 24 de dixenbre. Segundu e legénde lucàli a l'è ina risètta antichìscima, ch'a végne prepaâ dau XVII seculu.

 Ingredienti 
Ingredienti pe 6/8 persùne:

A sföggia
 200gr de faîna (de lungu a l'è devöâ cuella integrâle)
 êgua (ad öggiu, cuanta a ne bàsta)
 öiu de oîva (cuantu ne basta)

U cìn
 1,5 kg de sücca giana
 in övu
 in cügiâ de faîna de cêxi
 50 gr de pignöi
 50 gr de üghétta
 3 cügiê de Marsala
 100 gr de sücâ semuâ

 Preparasiùn 
Pé cumensà u beṡögna inbastî i ingredienti pé a sföggia, inpastànduli assèmme fin a cuande u nu se fùrma in inpastu mòrbidu. Da chi u bàsta passàlu in t'ina pücagétta, pé fâlu ripuṡâ.

Lascê a sücca in sce in föggiu de làtta e metîla in-tu fùrnu a 200 gràddi pé cuṡai mèṡṡ'ùa o in ùa, vistu che u tenpu u dipénde dae dimensciùi de sta chì. Levê i semmi e a scürsa.

Intu mentre andài a sciaccâ cun a fursîna a purpe da sücca, da inseì ascì l'üghetta in-tu Marsala, doppu avéla lavâ.

Andài poi a mescciâ au Marsàla l'övu, a sücâ, a faîna de céxi e ascì i pignöi, cun in cügiâ. Dividéi pòi a sföggia in dùi furme reùnde, inseì inte 'na teja a sfoglia e poi ascì l'inpastu. Serê i bùrdi ben e metîi tüttu a cöxe intu furnu, fin a cuande u cuû da crùsta u nu u l'è bellu duòn.

 Âtre varietê 
A Löa a turta a se preṡénta scimile, ascì se cun quarche diffeénsa, ad eṡempiu inte l'inpastu inte sta sitê i ghe méttan ascì a vaniglia, pé arumatiṡâ de ciü u piâttu, assemme a l'arànciu nu tratòn. Pé amurbidî l'inpastu se ghe pò metî ascì ina meia renetta.

 Notte 

 Âtri prugètti 

Categorîa:A Prìa
Categorîa:Löa
Categorîa:Cuxìnn-a lìgure